Sag om Grønt Danmarkskort skal henvises til behandling ved landsretten som første instans, jf. retsplejelovens § 266
Ret: Retten i Svendborg (1. instans)
Faggruppe: Civilsag — Almindelig civil sag
Sagsemner: Miljø og naturbeskyttelse;
Planlægning og byggeregulering (herunder veje);

RETTEN I SVENDBORG
RETSBOG

Den 22. november 2021 holdt Retten i Svendborg møde i retsbygningen.

Dommer behandlede sagen.

Sag BS-20922/2021-SVE

Sagsøger
(advokat Karsten Thomas Henriksen)

mod

Nyborg kommune
(advokat Sarah Jano)

Ingen var mødt eller indkaldt.

Der fremlagdes:
- Processkrift af 28. september 2021 fra sagsøgte.
- Processkrift af 15. oktober 2021 fra sagsøger.

Sagsøger har anmodet om, at sagen henvises til behandling ved landsretten
som første instans, jf. retsplejelovens § 266, og har i sit processkrift
nærmere redegjort herfor.

Sagsøgte har protesteret mod anmodningen og har gjort gældende, at
betingelserne herfor ikke er opfyldt, og har i sit processkrift nærmere
redegjort herfor.

Der afsagdes
KENDELSE



2

Sagen vedrører reglerne om Grønt Danmarkskort, herunder om stillingtagen
til begrebet erstatningsfri regulering, og hvorledes dette skal udmøntes i
praksis. Reglerne om Grønt Danmarkskort ses ikke tidligere prøvet ved
domstolene.

Det er rettens opfattelse, at sagen på denne baggrund er af principiel
karakter, og at stillingtagen til spørgsmålet har generel betydning for
retsanvendelsen og retsudviklingen.

Betingelserne for at henvise sagen til behandling ved landsret som første in-
stans er derfor opfyldt, jf. retsplejelovens § 226, stk. 1.

THI BESTEMMES:

Retten henviser sagen til behandling ved Østre Landsret.